tartuNLP/wikipedia-smugri-20251201 huggingface dataset:
Jaromar I

Jaromar I oli Rügeni vürst aastatel 1170-1218.
Taust.
Jaromar oli ranide aadlimees, kes oli pärit Rügeni saarelt. Jaromar kasvas Rügeni vürstkonna valitsejaks Taani Rügeni-vallutuse tulemusena 1168. aastal. Tema eelkäija oli Tezlaw, kes 1168. aastal Taanile alistus.
Taani vallutus.
Taani korraldas sõja varem paganlike saarlaste ristimiseks ning paganlike kantside ja kultuskohtade hävitamiseks. Sellega lõpetati ka nende piraatlus ja rüüsteretked Taani maadele. Taani laevastik, mida juhtis teiste seas peapiiskop Absalon, vallutas ja hävitas Arkona neeme kindluse. Arkona templikindlus ("Jaromarsburg") oli olnud ranide religioosne keskus. Rügeni saar liidendati Taani Roskilde peapiiskopkonda.
Taani tegi Rügenist oma vasalli. Jaromar, kes ei olnud pühendunud saare senistele paganlikele valitsejatele, võttis vastu kristluse ja vandus truudust Taani kuningas Valdemar I-le.
Jaromar liitus Hvide ja Galeni magnaadiklannidega, kes olid Sjællandi ja Skåne juhid. Jaromaril oli poeg ja pärija Vitslav I, kes abiellus naisega nendest Taani magnaadiperekondadest, kes olid mõjukad nendes Taani osades, mis olid Rügenile kõige lähemal.
1185. aastaks oli Jaromar I alustanud Püha Maarja kiriku ("Marienkirche") ehitamist, mis püstitati tema linnusesse "Rugardi" (millest hiljem kujunes Bergen-auf-Rügen). 1193. aastal kirik valmis ja pühitseti kloostrikirikuks, tehes sellest Rügeni vanima säilinud ehitise. Üldiselt usutakse, et Jaromar maeti kiriku välisseina müüritud hauakivi alla. Lisaks asutas ta tsistertslaste ordu Eldena kloostri ("Kloster Eldena").
Perekond.
Ta abiellus Knud V vallastütre Hildegardiga ja abielust sündis poeg Vitslav, kes sai tema järglaseks.
Pipedrive

Pipedrive on 2010. aastal asutatud Eesti ettevõte, mis arendab müügijuhtimise tarkvara. Ettevõtte tegevjuht on alates 17. märtsist 2025. aastast Paulo Cunha.
2018. aastal viidi läbi kolmas rahastamisring, millega kaasati 50 miljonit dollarit. Ettevõtte väärtus arvati ületavat 300 miljonit dollarit. 2020. aastal müüdi ära ettevõtte enamusosalus ja väidetavalt jõudis Pipedrive müügihinna järgi ükssarviku staatusse.
2020. aasta seisuga töötab ettevõttes ligi 700 inimest ning ettevõtte tooteid kasutab üle 95 000 ettevõtte rohkem kui 150 riigis.
Käsipall 1992. aasta suveolümpiamängudel

Käsipall 1992. aasta suveolümpiamängudel toimus 27. juulist 8. augustini. 1992. aasta Barcelona suveolümpiamängudel oli käsipall seitsmendat korda olümpiamängude programmis. Olümpiaturniiril osalesid nii mehed, kui naised. Naised osalesid viiendat korda olümpiamängudel. Meeste turniiril osales 12 ja naiste turniiril 8 võistkonda. Meeste turniiri võitis Unified Team, mis esindas Sõltumatute Riikide Ühendust, naiste turniiri võitis teist olümpiat järjest Lõuna-Korea.
Tarlatan

Tarlatan, ka tarlataan (prantsuse keeles "tarlatane") on gaassiduses kootud õhuline puuvillkangas, väga tugeva apretuuriga, läbipaistev, jäik ja metalselt läikiv. Meenutab marlit, kuid on viimistlusega tugevasti jäigastatud.
Kasutamine.
Pärast Teist maailmasõda valmistati tarlatanist baleriiniseelikuid. Tänapäeval kasutatakse tarlatani dekoratiivkangana lavakostüümides ja pulmakleitides.
Välislingid.
What is Tarlatan Fabric? (And What is Tartalan Used For). - Sewing is Cool (blog)
Sammy Mahdi

Sammy Mahdi (sündinud 21. septembril 1988 Ixellesis) on Belgia poliitik. Ta kuulub flaami kristlik-demokraatlikku erakonda Christen-Democratisch en Vlaams ja oli 1. oktoobrist 2020 kuni 27. juunini 2022 Belgia varjupaiga- ja rändeküsimuste minister.
Elulugu.
Ta sündis 1988. aastal Ixellesis pealinna Brüsseli piirkonnas flaami ema ja iraagi põgenikust isa perekonnas. Ta õppis politoloogiat hollandikeelses Brüsseli Vabas Ülikoolis (Vrije Universiteit Brusselis) ning sai magistrikraadi rahvusvahelises ja Euroopa õiguses. Aastatel 2014–2017 oli ta flaami parlamendiliikme Joris Poscheti assistent. Alates 2016. aastast on ta ka ajalehe De Morgen alaline kolumnist.
Mitkal

Mitkal (vene keeles "миткаль", tuleb arvatavasti pärsiakeelsest "mitakāli") on puuvillane labases siduses kootud toorkangas, mida erinevalt viimistledes saadakse sits, madapolaam või musliin. Mitkal on ka vaheaste dermatiini tootmisel.
Omadused.
Kanga tihedus varieerub tugevasti, ühe ruutmeetri kanga kaal võib olla 65–105 grammi. Koelõngad on lõimelõngadest peenemad.
Orienteerumisklubi Põlva Kobras

Orienteerumisklubi Põlva Kobras on Eesti orienteerumisklubi.
Klubi asutati 27. aprillil 1988 Põlvas ning on Eesti Orienteerumisliidu ja Põlva Maakonna Spordiliidu liige.
Klubi juhatuse esimeseks esimeheks valiti Nikolai Järveoja.
Wolfi-Rayet' täht

Wolfi-Rayet' täht (sageli lühendatud kui WR täht) on väga haruldane täht, millel on tugevad ioniseeritud heeliumi, lämmastiku ja süsiniku emissioonijooned.
Wolfi-Rayet' täht arvatakse tekkivat O-klassi tähest. WR tähel on vesinik ammendunud, tähetuul on tugev ja pinnal väga palju raskeid elemente. Wolfi-Rayet' tähe pinnatemperatuur on 30 000 kuni 210 000 kelvinit ning see on kõige kuumem teadaolev täht. Kõik Wolfi-Rayet' tähed on kõrge pinnatemperatuuri tõttu väga heledad. Wolfi-Rayet' tähe tuumas sünteesitakse heeliumi või sellest raskemaid elemente ning tuumasünteesi peatumisel plahvatab täht supernoovana või muutub mustaks auguks.
Wolfi-Rayet' tähed avastasid prantsuse astronoomid Charles Wolf ja Georges Rayet, kes märkasid 1867. aastal Luige tähtkujus kolme tähte, millel olid tugevad emissioonijooned.
Loomepõhimõtete kirjeldus

Loomepõhimõtete kirjeldus (ingl k "artist statement") on tekst, milles kunstnik selgitab põhimõtteid, millest ta oma loomingus lähtub. Selle eesmärk on raamistada kunstniku loomingut ja aidata kunstipublikul ta teoseid paremini mõista.
Gingham

Gingham ehk "vichy"-ruuduline on labases siduses keskmise paksusega, värvilistest ühtlase laiusega koe- ja lõimetriipudest moodustuva sissekootud ruudumustriga puuvillkangas, klassikaline köögitekstiilide materjal. Kasutatakse ka rõivaste, näiteks pluuside või kleitide materjalina.
Otepää Golfiklubi

Otepää Golfiklubi on spordiklubi, mis on asutatud 01.juulil 2004 eesmärgiga, et golfi arendamise kaudu tipp-, võistlus- ja rahvaspordi tasemel sportlike eluviise propageerida.
Otepää Golfiklubi president on Kaido Maisvee (kunagine president Aarne Saar).
Eesti Golfi Liit

Eesti Golfi Liit on mittetulundusühing, mis on asutatud 15. oktoobril 1992 eesmärgiga edendada ja koordineerida golfi igakülgset arengut Eestis. 
Liit arendab suhteid Eesti ja rahvusvaheliste organisatsioonidega ning teeb koostööd riigi dopingukomisjoniga dopingukontrolli korraldamisel.
Eesti Golfi Liit on Eesti Olümpiakomitee (EOK) täieõiguslik liige ning esindab Eesti Vabariiki Euroopa Golfi Assotsiatsioonis (EGA), Rahvusvahelises Golfi Föderatsioonis (IGF) ning R&amp;A-s. 
Eesti Golfi Liidu president on Erki Mölder ja peasekretär Kristo Raudam. 
Eesti Golfi Liit asub aadressil Tondi 84/3, Tallinn.
Ameerika Ühendriikide maavägi

Ameerika Ühendriikide maavägi ("United States Army") on Ameerika Ühendriikide relvajõudude väeliik, mille ülesandeks on maismaaoperatsioonid.
Ajalugu.
See on Ameerika Ühendriikide sõjaväe vanim väeliik. Maavägi loeb oma eelkäijaks Ameerika Ühendriikide kontinentaalarmeed, mis asutati 14. juunil 1775, et võidelda Ameerika iseseisvussõjas. Pärast sõja lõppu asutati 3. juunil 1784 maavägi, mis asendas laialisaadetud kontinentaalarmee.
Organisatsioon.
Juhtimine.
Maaväge juhib administratiivselt maaväeministeerium, mille juhiks on tsiviilteenistujast maaväeminister. Maaväeministeerium allub omakorda Ameerika Ühendriikide Kaitseministeeriumile. Maaväeministeeriumi kõrgeim sõjaväelasest teenistuja on maaväe staabiülem, kes kuulub staabiülemate ühendkomiteesse.
Cmolas

Cmolas on küla Poolas Podkarpacie vojevoodkonnas Kolbuszowa maakonnas, Cmolase valla halduskeskus. Cmolas asub Kolbuszowast umbes 6 km põhjas ja Rzeszówist ligikaudu 34 km põhjaloodes.
Duvetiin

Duvetiin ehk düvetiin on toimses või atlass-siduses kootud kangas, mille parem pool on tugevalt karustatud, nii et see meenutab väljanägemiselt sametit. See võib olla puuvillane ja villane, või ka siidkangas, mida erandlikult toodeti 20. sajandi algul.
Ajaloost.
1922. aastast pärineb üks reklaam, mis kiidab naistemantlite villase duvetiini kõrget kvaliteeti. Sel ajal oli kangas uus ja sensatsiooniline leiutis, mis vallutas ka Pariisi moelava. Duvetiini ei valmistatud mitte vaid villast, vaid oli olemas ka siidduvetiin, millest valmistati ülikondi, kleite ja muid rõivaid.
Kümme aastat hiljem jõudis puuvillane duvetiin teatrimaailma ning seda hakati valgust absorbeeriva materjalina kasutama eesriiete, akside ja horisontide kangana. Teatris kasutatavale duvetiinkangale on lisatud enamasti süttimisvastane pinnaviimistlus.
Kangast on sageli kasutatud tarbekangana ka televisioonis ja filmis. Näiteks kasutati Star Treki esimeses sarjas avakosmose illusiooni loomiseks musta duvetiinkardinat, mis oli kaetud pealeliimitud sädeleva pulbriga - aknaavast paistis see tuhandete tähtedega tähistaevana.
Mińce

Mińce on küla Poolas Podlaasia vojevoodkonnas Białystoki maakonnas Choroszczi vallas. Mińce asub Choroszczist ligi 7 km lõunas ja Białystoki kesklinnast umbes 11 km lääneedelas.
Küla on esmamainitud 1558. aastal.
Little Hiawatha (film)

Little Hiawatha on 1937. aastal valminud Walt Disney joonisfilm. See oli viimane United Artistsi levitatud joonisfilm 75 muusikalise lühijoonisfilmiga sarjas "Silly Symphony".
Film sai inspiratsiooni Henry Wadsworth Longfellow poeemist "Laul Haiavatast".
Jeroniki

Jeroniki on küla Poolas Podlaasia vojevoodkonnas Białystoki maakonnas Choroszczi vallas. Jeroniki asub Choroszczist ligi 3 km idas ja Białystoki kesklinnast umbes 9 km lääneloodes.
Brackmanni park

Brackmanni park on park Pärnu kesklinnas. Park on nimetatud Oskar Brackmanni järgi.
Park rajati 1930. aastatel endise Pärnu vallikraavi alale. Rahvasuus kutsuti parki siis Pätsi pargiks, kuna sinna plaaniti rajada Konstantin Pätsi ausammas.
1970. aastatel ühendati park kõrvalasuva Koidula pargiga, kui likvideeriti Hospidali tänava lõik Lõuna ja Ringi tänava vahel.
Pargis asub 1991. aastal avatud Oskar Brackmanni mälestusmärk.
Koroonapandeemia Maltas

Koroonapandeemia Malta Vabariigis on osa 2019. aasta sügisel Hiinast Wuhanist alanud ja 2020. aasta märtsis pandeemiaks kasvanud kiiresti leviva SARS-CoV-2 koroonaviiruse põhjustatud ülemaailmsest koroonapandeemiast.
Esimene nakatumisjuhtum tuvastati Maltas 7. märtsil 2020. Nakatunu oli Maltal elav Itaaliast pärit 12-aastane tüdruk, kes oli vanematega saabunud puhkuselt Trentinos. Hiljem tuvastati nakkus ka tema vanematel.
2020. aasta 13. novembri seisuga oli Maltas 7796 kinnitatud nakatumisjuhtumit, haiguse läbi oli surnud 92 inimest.
Kronoloogia.
Tuvastatud nakatunuid Maltal, allikas:
Maailma Toiduprogramm

Maailma Toiduprogramm (inglise keeles: "The World Food Programme"; WFP) on ÜRO koosseisu kuuluv toiduabi pakkuv organisatsioon.
See on maailma suurim humanitaarabiorganisatsioon ning suurim abiorganisatsioon, mis keskendub näljavastasele võitlusele ja toidujulgeolekule. WFP on ka suurim koolilõunate pakkuja. Organisatsioon on asutatud 1961. aastal. Maailma Toiduprogrammi peakorter asub Roomas ning sel on kontorid 80 riigis. 2019. aastal aitas WFP toiduga 97 miljonit inimest 88 riigis ning kaks kolmandikku tegevusest toimus sõjapiirkondades.
Lisaks toiduabile pakub Maailma Toiduprogramm ka tehnilist ja arenguabi, aitab luua valmisolekut ja reageerimisvõimekust hädaolukordade jaoks, haldab tarneahelaid ja logistikat ning edendab sotsiaalprogramme. Programm annab ka rahalist abi ning transpordib humanitaarabitöötajaid.
2020. aastal sai Maailma Toiduprogramm Nobeli rahuauhinna, millega tunnustati organisatsiooni jõupingutusi nälja vastu võitlemisel, panuse eest konfliktipiirkondades paremate rahutingimuste loomiseks ning püüete eest takistada kasutamast nälga sõja- ja konfliktirelvana.
I noorte laulu- ja tantsupidu

I noorte laulu- ja tantsupidu (ametliku nimega Eesti NSV koolinoorte laulupidu ja pioneeride V vabariiklik kokkutulek) oli esimene noorte laulu- ja tantsupidu.
See toimus 30. juunist 1. juulini 1962. Ametlikult korraldati see pioneeriorganisatsiooni 40. aastapäeva auks. Idee korraldada koolinoortele üldpidudest eraldi laulu- ja tantsupidu tekkis Ellerheina dirigendil Heino Kaljustel ning rahvatantsujuhil ja tantsupedagoogil Alfred Raadikul. 
Toimus üks laulupeokontsert ja tantsupeo etendus. Laulupeol osales 11 000 noort ning tantsupeol 4000 tantsijat.
Troms og Finnmargi maakond

Troms og Finnmargi maakond (norra keeles "Troms og Finnmark", kveeni keeles "Tromssa ja Finmarkku", põhjasaami keeles "Romsa ja Finnmárku") oli maakond Põhja-Norras aastatel 2020–2023.
Maakond moodustati 1. jaanuaril 2020 jõustunud haldusreformiga Finnmargi ja Tromsi maakonna liitmisel. Samal ajal moodustati endise Tromsi maakonna Skånlandi vallast ja Nordlandi maakonna Tjeldsundi vallast uus Tjeldsundi vald, mis arvati samuti Troms og Finnmargi maakonda. Maakonna pindala oli umbes 75 000 ruutkilomeetrit ja see oli pindalalt Norra suurim maakond. Maakonna keskused olid Tromsø ja Vadsø, mis asusid teineteisest 800 km kaugusel.
Maakondade liitmine oli väga ebapopulaarne, eriti Finnmargis, kus mittesiduval referendumil hääletas 87% elanikest maakondade liitmise vastu. Referendumi tulemusest hoolimata ei tühistanud Storting maakondade liitmise otsust. Mõned Norra erakonnad lubasid järgmiste parlamendivalimiste järel maakondade liitmise tagasi keerata. 15. juunil 2022 otsustas Storting jagada maakonna alates 1. jaanuarist 2024 tagasi Finnmargi ja Tromsi maakondadeks. Skånlandi valda ei taastatud ja kogu Tjelsundi vald määrati Tromsi maakonna koosseisu.
Svirkos

Svirkos on küla Leedus Švenčionyse rajoonis, Svirkose valla halduskeskus. Svirkos asub Valgevene piirist umbes 3,5 km kaugusel.
Svirkoses on põhikool, postkontor, kabel ja raamatukogu.
Zalavas

Zalavas on küla Leedus Švenčionyse rajooni Pabradė vallas. Küla asub Pabradėst 13 kilomeetrit idas Mera jõe kaldal. Zalavasest läänes asub Perūnase järv.
Zalavases on Pabradė gümnaasiumi alghariduse osakond.
Ajalugu.
Küla kohta on esimesed teated XVII sajandi lõpust. Zalavase mõisa kohta on teateid XIX sajandist. Selle juures asunud külas olid vesiveski ja villa kraasimise töökoda. Hiljem hakkas külast mööduma Pabradėst Łyntupysse viiv raudtee. Aastal 1918 rajati sinna algkool. Nõukogude perioodil oli küla Baliuliai sovhoosi osakonnakeskus.
Vajuonis

Vajuonis on järv Leedus Švenčionyse rajoonis, merepinnast 146,6 meetri kõrgusel. Põhjas ja idas piirneb järv Ignalina rajooniga. Järv jääb Aukštaitija rahvusparki.
Kaldad on üldiselt kõrged ja metsased, idas kohati ka madalad ja soostunud. Kohati on kallastel põllud ja niidud. Kaldajoone pikkus on 10,28 kilomeetrit. Edelaosas on pikk abajas. Sügavaim koht asub järve lääneosas.
Järve suubuvad Tuolase järvest algav Tuola, Raudonupis ja veel 10 nimetut oja. Välja voolab Kretuonase järve suubuv Vajuonėlė.
Külad järve kaldal on Rėkučiai, Kamša, Pavajuonis, Papravalė ja Lygumai. Põhjakaldal asub Papravalė linnamägi, järve kaldale on rajatud Lygumai vaatetorn.
Järve nimi tuleneb sõnast "veja", mis tähistab noort heina või muru.
Cirkliškis

Cirkliškis on küla Leedus Švenčionyse rajoonis, Cirkliškise valla halduskeskus. Küla asub Švenčionysist kolm kilomeetrit edelas.
Külas on raamatukogu, Cirkliškise mõisa häärberis asub Švenčionysi kutsehariduskeskus.
Ajalugu.
Külas Perkūnase mäel asus IV-XIV sajandil linnus, mille juures asus ka asulakoht. Linnust uuriti aastail 1958 ja 1979. 
Hiljem kujunes sinna mõis, mille omanike Tirkliste järgi on ka asula nime saanud. Aastal 1959 rajati külla põllumajandustehnikum. Varem kasutati küla kohta ka nimekuju Cirkliške.
Kościuki

Kościuki (valgevene keeles "Касцюкі") on küla Poolas Podlaasia vojevoodkonnas Białystoki maakonnas Choroszczi vallas. Kościuki asub Choroszczist umbes 5 km edelas ja Białystoki kesklinnast ligikaudu 15 km läänes.
Łyski

Łyski on küla Poolas Podlaasia vojevoodkonnas Białystoki maakonnas Choroszczi vallas. Łyski asub rahvusvahelise maantee E67 ääres, Choroszczist ligi 3,5 km idakirdes ja Białystoki kesklinnast umbes 8,5 km lääneloodes.
Käsipall 1996. aasta suveolümpiamängudel

Käsipall 1996. aasta suveolümpiamängudel oli kavas 24. juulist 4. augustini. 
1996. aasta Atlanta suveolümpiamängudel oli käsipall kaheksandat korda olümpiamängude programmis. Võistlus oli mõeldud nii naistele, kui meestele. Naised osalesid kuuendat korda käsipallis olümpiamängudel. Meeste turniiril osales 12 ja naiste turniiril 8 võistkonda. Käsipalliturniiri mängud toimusid Atlantas Georgia maailmakongressikeskuses (G-saal) ja Georgia Dome'i sisehallis.
Meeste turniiri võitis Horvaatia, kellele see oli esimene olümpiakuld, samas kui naiste turniiri võitis esimest korda Taani.
Trzęsówka

Trzęsówka on küla Poolas Podkarpacie vojevoodkonnas Kolbuszowa maakonnas Cmolase vallas. Trzęsówka asub Cmolasest umbes 4 km läänes, Kolbuszowast ligi 8 km ja Rzeszówist 36 km loodes.
Hoszów

Hoszów on küla Poolas Podkarpacie vojevoodkonnas Bieszczady maakonnas Ustrzyki Dolne vallas. Hoszów asub Ukraina piirist umbes 6 km kaugusel, Ustrzyki Dolnest 5,5 km kagus ja Rzeszówist 85 km lõunakagus.
Jałowe

Jałowe on küla Poolas Podkarpacie vojevoodkonnas Bieszczady maakonnas Ustrzyki Dolne vallas. Jałowe asub Ukraina piirist 5,5 km kaugusel, Ustrzyki Dolnest ligi 5 km idakagus ja Rzeszówist umbes 84 km lõunakagus.
Jureczkowa

Jureczkowa on küla Poolas Podkarpacie vojevoodkonnas Bieszczady maakonnas Ustrzyki Dolne vallas. Jureczkowa asub Ukraina piirist 3,5 km kaugusel, Ustrzyki Dolnest umbes 12 km põhjas ja Rzeszówist 70 km kagus.
Ropienka

Ropienka on küla Poolas Podkarpacie vojevoodkonnas Bieszczady maakonnas Ustrzyki Dolne vallas. Ropienka asub Ukraina piirist 10,5 km kaugusel, Ustrzyki Dolnest umbes 13 km põhjaloodes ja Rzeszówist 67 km lõunakagus.
Ropienkat on esmamainitud 1513. aastal.
Jaromar II

Jaromar II (u 1218 – 20. august 1260) oli slaavi aadlimees. Ta oli valitsev Rügeni vürst 1249. aastast kuni surmani.
Elu.
Teda on esmamainitud 8. novembril 1231. 28. septembrist 1246 oli ta oma isa Vitslav I kaasvalitseja. Oma valitsemise algusaastatel püüdis ta säilitada rahumeelseid suhteid oma naabrite Pommeri hertsogitega, eriti Gützkowi vürstidega, kes olid Barnim I vasallid. Ta edendas kaubandust, keelates vrakkimise ja pakkudes ohutut läbipääsu Lübecki kaubalaevadele. 1249. aastal purustasid Lübecki väed Stralsundi; selle tulemuseks oli neli aastat kestnud sõda, mille jooksul lubati Stralsundi kaapritel vallutada Lübecki laevu. Kõik Lübeckile antud eesõigused peatati kuni Stralsundile tekitatud kahju hüvitamiseni.
Jaromar II annetas maad kolmele tsistertslaste ordu kloostrile oma territooriumil, Bergen auf Rügen, Neuenkamp ja Hilda. 1252. aastal annetas ta Radevice maa Mönchgutis Hilda kloostrile Greifswaldi lähedal. Ta toetas teiste religioossete ordude asumist oma territooriumile. Dominiiklased asutasid Püha Katariina kloostri Stralsundis; Frantsisklased asutasid 1254. aastal Püha Johannese kloostri, samuti Stralsundis. 1255. aastal andis ta Lübecki linnaõiguse Barthile ja 1258. aastal Damgartenile.
Jaromar II oli Taani kuninga ning peapiiskoppide Jakob Erlandseni Lundist ja Peder Bangi Roskildest vahelises Taani sisevõitluses tulihingeline peapiiskoppide toetaja. Peder Bang põgenes Taani vanglast maapakku Schaprodesse Rügenil. Sama aasta aprillis randusid Jaromir II ja Peder Bang Taani peasaarel Sjællandil ja vallutasid Kopenhaageni. Tõenäoliselt sooritasid nad selle käigus tõsiseid vägivallaakte ja põletasid pärast linna rüüstamist suure osa Kopenhaagenist. Taani kuningas Christoffer I suri 1259. aasta mais ootamatult Ribes. Tema lesk Margrete Sambor asus oma alaealise poja Erik V regendiks. Ta kogus talupoegade armee, mille Jaromar II Næstvedis alistas. Pärast Sjællandi, Skåne ja Lollandi laastamist randus ta oma armeega Bornholmil, kus ta purustas kuningliku Lilleborgi kindluse. Kättemaksu otsinud naine pussitas teda 1260. aastal pistodaga Bornholmil või Skånes. Pole teada, kuhu ta maeti; võibolla Bergen auf Rügeni kloostrisse või Neuenkampi kloostrisse Franzburgis.
Kopenhaagenis "Jarmers Pladsis" ("Jaromari koht") asuv "Jarmers Tårn" on mälestusmärk, mis tuletab meile meelde Jaromar II linna toodud laastamist.
Abielu ja järglased.
Jaromar II abiellus Świętopełk II tütre Euphemiaga. Nad said kolm last:
Kretuonas

Kretuonas või Kretuonis on järv Leedus Švenčionyse rajoonis, merepinnast 145,7 meetri kõrgusel. Järv jääb Aukštaitija rahvusparki.
Järv paikneb jääajal tekkinud lohus. Kaldad on üldiselt madalad ja tasased. Lõuna- ja edelakaldad on soostunud, ülejäänud metsased. Kohati esineb järve kallastel terrasse. Kaldajoone pikkus on 14,8 km, koos saartega aga 20,2 km. Järves on kuus saart: Didžioji, Skuivinės, Varonių, Galasalė, Alksnių ja Beržų kogupindalaga 31,4 ha. Neist suuremad on Skuivinė ehk Lazdynų saar (6,9 ha) ja Didžioji ehk Plikasalė saar (23,5 ha). 
Kaldariba on lai, läänes liivane või kruusane. Kallastel moodustavad kaislad ja pilliroog 30-40 meetri laiuse riba, kohati on selle laius aga 150 meetrit. Küladest jäävad järve kallastele Rėkučiai, Reškutėnai, Murmos, Kretuonys, Pakretuonė. Kretuonase loodekaldal kasvab kaks looduskaitsealust Kretuonase tamme.
Järve kaitseks on loodud Kretuonase maastikukaitseala, mis on ka Natura 2000 ala. Järvel elavad mustkael-pütt, rukkirääk, mustviires, hallhani, täpikhuik, põldvutt, rohunepp, mustsaba-vigle.
Järve suubuvad Vajuonise järvest algav Vajuonėlė, Kretuonykštise järvest algav Žaugėda, Pašaminė, Gylis, Kampupė ja veel 5 nimetut oja. Välja voolab Žeimenyse järve suubuv Kretuona. Järve valgla on 154,7 km².
Järve nimi tuleneb sõnast "kretėti", mis tähendab värisemist, rappumist. Eesliide "kret-" on vana vor, mis tähistas varem raba.
III noorte laulu- ja tantsupidu

III noorte laulu- ja tantsupidu (ametliku nimega Eesti NSV koolinoorte III laulu- ja tantsupidu) oli noorte laulu- ja tantsupidu, mis toimus 23. – 25. juunini 1972.
Peol osales 18 500 lauljat ja pillimeest ning 6500 tantsijat. Huvi peol osalemise vastu oli suur ning umbes 9000 soovijat jäid peost kõrvale. III peol pöörati erilist tähelepanu osalejate taseme tõstmisele ja rahvariiete kandmisele, soovides et osalejad kannaks korrektseid rahvarõivaid ja oskaksid neid ka kanda.
Toimus üks laulupeokontsert ja kolm tantsupeo etendust
Sirli Väinsar

Sirli Väinsar (sündinud 6. juulil 1971 Tallinnas) on eesti eripedagoog ja koolijuht.
Elulugu.
Karjäär.
1995–2005 töötas ta juhiabina Tolaram Grupis ning 2005–2015 juhatajana osaühingus Pravi Investeeringud. 2006–2015 oli ta ka klassiõpetaja lihtsustatud õppe tasemel Tallinna Tondi Põhikoolis.
2015. aastast on ta Tallinna Tondi Kooli direktor.
Isiklikku.
Vabal ajal meeldib lugemine, teater, purjetamine ja matkamine. 
Sirli Väinsar on abielus, kahe lapse ema ja ühekordne vanaema.
Ühiskondlik tegevus.
MTÜ Tolaram Foundation (2001) – üks asutajaliige; erivajadustega laste ja noorte huvitegevus.
Vitslav II

Vitslav II (u. 1240 – 1302), ka Vislav, Vizlav, Wislaw, Wizlaw ja Witslaw, oli Rügeni vürst.
Elu.
Vitslav sündis tõenäoliselt 1240. ja 1245. aasta vahel kui Rügeni vürsti Jaromar II ja selle naise Euphemia poeg. Tema isa oli kiriku poolel osa võtnud Taani kuningakoja ja Lundi peapiiskopkonna vahelistest võitlustest Taanis. Kui tema isa 1260. aastal kättemaksuks ühe naise poolt tapeti, sai Vitslavist valitsev Rügeni vürst.
Valitsemise algusest peale säilitas Vitslav II häid suhteid hansalinn Lübeckiga, mille kaupmehed vabastas ta oma vürstkonna piires tollimaksudest ja kellega ta pikendas 1266. aastal kehtivaid kaubanduslepinguid. 1269. aastal toetas ta oma territooriumil asuvat Stralsundi linna, tühistades Stralsundi vahetusse lähedusse rajatud Schadegardi õigused ja loobudes linna asutamisest, et konkureerida Stralsundiga.
Tõenäoliselt seoses nõuetega oma ema, kes oli Pomereelia vürsti Świętopełk II tütar, kaasavarale õnnestus tal 1270. aastal omandada Schlawe läänivaldus. Võibolla samal aastal, kuid mitte hiljem kui 1271. aastal, asutas ta Rügenwalde, kuid müüs oma lääni 1277. aastal pärast seda, kui Mestwin II oli ta 1275. aastal piirkonnast välja ajanud. Schlawe territoorium ("Schlawer Land") koos linnaga ja Rügenwalde läksid Brandenburgi markkrahvidele Johann II, Otto IV ja Konradile.
1282. aastal ühines ta Liivimaa ristisõjaga, jättes oma venna Jaromar III regendiks.
13. juunil 1283 sõlmiti Lübecki, Wismari, Rostocki, Stralsundi, Greifswaldi, Stettini, Demmini ja Anklami linnade ning Saksi-Lauenburgi hertsogi Johann I, Mecklenburgi vürsti, Pommeri Bogislaw IV ja Rügeni Vitslav II vahel Rostocki maarahu liit ("Rostocker Landfriedensbündnis"). See liit oli selgelt suunatud Brandenburgi vastu.
1283. aastal andis Habsburgist Saksa kuningas Rudolf I Vitslav II-le tema territooriumi Saksamaa läänina, kuigi dokument viitab tõenäoliselt vaid mandriosale. Rügeni-Taani läänisuhted jätkusid, nagu näitab Vitslav II regulaarne osalemine Taani õukonnas ja tema tunnistajaks nimetamine Taani kuninglikes hartades. Muu hulgas viibis ta Taani kuninga Erik Klippingi mõrva uurimisel.
1285. aastal andis ta linnaõigused Tribseesile. 1290. aastal anti Stralsundile heeringapüügiõigus Wittowis ja kaubandusmonopol Rügeni saarel, mis pärssis järgmise paari sajandi jooksul tõsiselt kaubanduse arengut, sealhulgas teraviljakaubandust. 1288. aastal anti Greifswaldile Greifswaldi soolatehas ja 1297. aastal õigus ehitada Rycki suudmesse Wiecki sadam. Ta laiendas kloostrite valduseid vürstkonnas: Eldena ja Neuenkamp.
Järglased.
Vitslav II abiellus 1263. ja 1269. aasta vahel Braunschweigi hertsogi Otto I "Lapse" ja selle naise Mathilde tütre Agnesega. Nelja poja ja nelja tütre nimed on teada Vitslavi testamendist 27. detsembrist 1302:
Tualdenoor

Tualdenoor (prantsuskeelsest "toile de nord" 'põhjamaa kangas') on kerge puuvillkangas, mille kude moodustub valgest lõimest ja mustadest koelõngadest, andes kangale iseloomuliku halli värvi.
Meenutab kalinguri, kuid on sellest tihedam ja tugevam. Kasutatakse meeste pealissärkide, kitlite, türpide ja muu eririietuse õmblemiseks.
Ilukirjandusest tuntud näide on orbudekodu Ilja Ilfi ja Jevgeni Petrovi "Kaheteistkümnes toolis", kus ainuke rõiva- ja sisustustekstiil oli hall tualdenoor.
Gaassidus

Gaassidus ehk punumissidus on labase siduse eriliik, mille puhul lõimelõngad asetsevad rühmiti (tavaliselt kahekaupa) punutuna koelõnga ümber ja koelõngu ei lööda kudumisel tihedamaks; nii moodustub kangal hõre võrkjas struktuur.
Gaassidust valmistatakse puuvillast, linast ja siidist. Gaassiduses kootud kangaid, nagu markisett, tarlatan, etamiin või marli tuntakse üldnimetuse "gaasriie" all.
Siduse ja kanga nimetus on tuletatud Palestiinas asuva Gaza linna nimest, kust gaaskangaid 16. sajandil Euroopasse toodi.
Jõud (täpsustus)

Jõud võib tähendada mitut asja.
Something Wild

"Something Wild" on Soome bändi Children of Bodom stuudioalbum, mis ilmus 1997. aasta sügisel.
Hatebreeder

"Hatebreeder" on Soome bändi Children of Bodom stuudioalbum, mis ilmus 1999. aasta sügisel.
Follow The Reaper

"Follow The Reaper" on Soome bändi Children of Bodom stuudioalbum, mis ilmus 2000. aasta sügisel.
Hate Crew Deathroll

"Hate Crew Deathroll" on Soome ansambli Children of Bodom stuudioalbum, mis ilmus 2003. aasta sügisel.
Are You Dead Yet?

"Are You Dead Yet?" on Soome bändi Children of Bodom stuudioalbum, mis ilmus 2005. aasta sügisel.
Blooddrunk

"Blooddrunk" on Soome bändi Children of Bodom stuudioalbum, mis ilmus 2008. aasta sügisel.
Relentless Reckless Forever

"Relentless Reckless Forever" on Soome bändi Children of Bodom stuudioalbum, mis ilmus 2011. aasta sügisel.
Halo of Blood

"Halo of Blood" on Soome bändi Children of Bodom stuudioalbum, mis ilmus 2013. aasta sügisel.
I Worship Chaos

"I Worship Chaos" on Soome bändi Children of Bodom stuudioalbum, mis ilmus 2015. aasta sügisel.
Hexed

"Hexed" on Soome bändi Children of Bodom stuudioalbum, mis ilmus 2019. aasta sügisel.
Vitslav III

Vitslav III (1265/8–1325), ka Vislav, Vizlav, Wislaw, Wizlaw ja Witslaw, oli viimane Taani Rügeni vürstkonna slaavi valitseja. Sageli peetakse teda "Jenaer Liederhandschrift" autoriks "minnesinger" Vitslaviks.
Ta oli Vitslav II poeg ja järglane. Sündinud kas 1263. või 1268. aastal, on teda ürikutes märgitud 1283. aastal. Pärast isa surma 1302. aastal jagas Vitslav Rügeni trooni oma venna Samboriga. Vendade vahel oli rivaliteet, kuid Sambor suri 1304. aastal ja Vitslav valitses üksi kuni oma surmani 1325. aastal. Vitslavil oli kaks tütart, Euphemia ja Agnes, ning poeg Jaromar. Kuid Jaromar suri 1325. aasta mais, veidi enne oma isa, ja Vitslav oli silmitsi võimalusega jääda meessoost pärijata.
Rügen oleks läinud Vitslavi õepojale Wartislaw IV, kuid Wartislaw suri 1326. aastal, põhjustades Rügeni pärilussõja.
Minnesinger Vitslav on tõenäoliselt identne Vitslav III-ga. Sellel autoril on 14 laulu ja 13 luuletust, mis on säilinud "Jenaer Liederhandschrift" lisas.
Wrotnów

Wrotnów on küla Poolas Masoovia vojevoodkonnas Węgrówi maakonnas Miedzna vallas. Wrotnów asub Miedznast ligi 6 km põhjas ja Węgrówist umbes 13,5 km põhjakirdes.
Sobiesław I

Sobiesław I (poola: "Sobiesław I Gdański", kašuubi: "Subisłôw I") (suri 1177/79) oli esimene ülestähendatud Samboriidide ("Sobiesławice") dünastia liige, kes valitses Pomereeliat ("Pomorze Gdańskie").
Tema põlvnemist pole lõplikult kindlaks tehtud, seos Pomereelia hertsogi Świętopełk I (1109–1113), Poola Piastide dünastiaga või Pommeri Greifide dünastiaga on ebakindel. Tema esivanemad olid tõenäoliselt määratud Pomereelia kubernerideks pärast seda, kui Poola hertsog Bolesław III Krzywousty need alad 1116. aastal vallutas. Sobiesławile omistatakse Püha Katariina kiriku annetamine Gdańskis ja tsistertslaste ordu Oliwa kloostri asutamist 1180. aasta paiku, mida on varem omistatud tema pojale Sambor I-le.
Sobiesław abiellus enne 1150. aastat. Tema lapsed olid: 
Kuna eluloolised allikad on viletsad, on traditsioonilises ajalookirjutuses viidatud tema pojale Sambor I kui Samboriidide dünastia esivanemale.
Toile de Jouy

Toile de Jouy [tual dö žui:] (prantsuse keeles 'Jouy kangas') oli labases siduses peen puuvillane või linane kangas, mille valgele kuni naturaalvalgele põhjale olid trükitud ühe- või mitmevärvilised figuraalsed stseenid maastiku taustal; kangast toodeti Prantsusmaal Versailles' lähedal Jouy-en-Josasi vabrikus.
"Toile de Jouy" nimetusest on tulnud tekstiilindusse nimetus "tuaal", millega tähistatakse peeni ja pehmeid siid- või kunstkiust kangaid.
Ajaloost.
Jouy kangavabrik alustas tööd 1760. aastal Prantsusmaa sakslase Christophe-Philippe Oberkampfi juhtimisel. Stseenid trükiti kangale esmalt puust trükipakkudega, alates 1770. aastatest ka vaskplaatidelt. Sarnase kujundusega trükimustrilist puuvillkangast hakati paralleelselt tootma ka Inglismaal (nn "Old Ford design", 1760.–1780. aastad), kusjuures vaskmatriitsidelt trükkimisega isegi edestati Prantsusmaad; Inglismaal toodetud kangad olid sama peened ja kõrge kvaliteediga kui Jouy-en-Josasis toodetud. Nimetust "toile de Jouy" kasutati üldnimetusena nii Inglismaal, Prantsusmaal Jouy vabrikus kui ka teistes Prantsusmaa vabrikutes toodetud kanga kohta. "Toile de Jouy" kujundusega mööblikangaid ja tapeete trükitakse vähesel määral tänapäevani.
Sambor I

Sambor I, "princeps Pomoranorum" (kašuubi "Sambór I"; umbes 1150 – umbes 1207) oli Pomereelia valitseja 1180. aastast kuni oma surmani.
Ta oli hertsog Sobiesław I vanem poeg ja tema järgi nimetatud Samboriidide dünastia varane võsu. Wincenty Kadłubeki "Chronica seu originale regum et principum Poloniae" järgi oli Sambor I ajavahemikus 1177–1180 Poola ülemhertsogi Kazimierz II Sprawiedliwy poolt tunnistatud Pomereelia hertsog ja oma isa järglane. Ta resideeris Gdańskis, kus ta julgustas saksa asunike sisserännet "Ostsiedlungi" käigus ja asutas 1190. aasta paiku Püha Nikolause kiriku. Teda mainitakse 1186. aasta aktis ka kui tsistertslaste ordu Oliwa kloostri rajajat, mis oli Kołbaczi kloostri filiaal.
Sambor abiellus ja tal oli kaks poega, kes surid noorelt. Oliwa kloostri 14. sajandi nekroloog märgib tema surma ajaks 7. veebruari 1207, kuid tõenäoliselt suri Sambor ülemhertsog Władysław III Laskonogi (1202–1206) valitsemisajal. Tema järglane oli tema noorem vend Mestwin I.
Malmö tänav

Malmö tänav on tänav Pärnus Kesklinna linnaosas.
Tänav algab Vee tänavalt ja lõppeb Ringi tänaval. Tänav ristub veel Munga, Nikolai, Pühavaimu, Hospidali ja Hommiku tänavaga.
Tänav on ligikaudu 380 m pikkune. Vee ja Pühavaimu vaheline lõik on avatud vaid kergliiklusele. Hommiku tänavast Ringi tänavani on Malmö ühesuunaline. Sellel lõigul saab sõita vaid Hommiku tänava suunas.
Nimi.
Malmö tänav (ajalooliselt saksa keeles "Malmöstraße") on saanud nime Rootsi linna Malmö kaupmeeste järgi, kes 17. sajandil siin elasid. Nõukogude ajal kandis tänav nime "Malmi". 1989. aastal taastati tänava esialgne nimi – Malmö.
Munga tänav (Pärnu)

Munga tänav on tänav Pärnus Kesklinna linnaosas.
Tänav algab Pikalt tänavalt ja lõpeb Rüütli tänaval. Tänav ristub Malmö ja Uue tänavaga ning külgneb Lastepargiga.
Tänav on ligikaudu 150 m pikkune.
Nimi.
Tänava ajalooline saksakeelne nimi oli "Mönchgasse" ('munga allee'). 1940. aastal nimetati tänav A. Andreeseni tänavaks. Saksa okupatsiooni ajal anti tänavale Lastepargi nimi. 1989. aastal taastati tänava esialgne nimi – Munga.
Kalifornia lõhnaseeder

Kalifornia lõhnaseeder ("Calocedrus decurrens") on okaspuu lõhnaseedri perekonnas küpressiliste sugukonnas.
See on põline puu Põhja-Ameerika läänerannikul. Ta on suur, võib kasvada 40-60 meetri kõrguseks ning tüve läbimõõt võib ulatuda kuni 1,2 meetrini.
Mestwin I

Mestwin I (poola: "Mściwoj I gdański" või "Mszczuj I", kašuubi: "Mscëwòj I"; umbes 1160 – 1./2. mai 1219 või 1220) oli Pomereelia vürst ("princeps Pomoranorum") umbes 1205. aastast kuni oma surmani.
Mestwin oli Samboriidide dünastia liige, hertsog Sobiesław I poeg ja Sambor I noorem vend, kellele ta Pomereelias järgnes. Oliwa kloostri tahvlitel on tema kohta kirjutatud "pacificus" ("Rahumeelne").
Kui Mestwin I, "dei gracia princeps in Gdanzk", asutas ta nunnakloostri (arvatavasti premonstraatlaste Żukowo klooster), Białogarda kastellaania piiril Pommeri Schlawe ja Stolpi maadega Łeba jõel ning mitu küla Radunia ja Słupia jõe vahel. Pärast seda, kui Taani kuningas Valdemar II vallutas ristisõjas preislaste vastu Läänemere lõunaranniku koos "Gdanzkiga", pidi hertsog Mestwin 1210. aastal nõustuma Taani ülemvõimuga, kuid suutis järgmisel aastal end taas vabaks võidelda.
Ta oli abielus Swinisławaga (suri 1240), võib-olla Poola ülemhertsogi Mieszko III Stary tütrega, varem viidatud ka Pommeri hertsogi Ratibor I tütrele. Nad said kaheksa last:
Labane sidus

Labane sidus on vanim ja lihtsaim kanga rakendus, mille puhul üks lõimelõng liigub ühe koelõnga pealt ja teise alt, järgmisel kudumisreal täpselt vastupidi.
Omadused.
Labase sidusega kangas on tugev, laseb hästi õhku läbi ja katsudes tundub kergelt teraline. Labase sidusega kangad on tavaliselt teistest sidustest halvema langevusega, eriti keskmised ja jämedamad. Kuna lõngajooksud on lühikesed, läheb labane kangas aeglasemalt topiliseks kui näiteks atlass-siduses kangas. Labase sidusega kangaid on väga peentest ja õhukestest kuni väga jämedateni; jämedaid lõngu kasutades on võimalik saada väga vastupidav riie.
Näiteid.
Labase sidusega on näiteks õhukesed batist, eponž, habutai, musliin, organza, perkal, vuaal, šifoon ja ehtsad kreppkangad; keskmise paksusega sits, bengalin, bjass, kalingur, popliin, taft, lõuend; paksud buklee, "homespun", kotiriie, present.
Labasest sidusest tuletatud sidustega kangad on kanvaa, rips, odraterakirjaline, ottoman ja panama.
Sissekootud värvimustrilised labases siduses kangad on "fil-à-fil", "gingham", madras ja sefiir.
Panama (riie)

Panama ehk panamariie on üldnimetus labasest sidusest tuletatud erilise sidusega (panamasidus) kangastele, mille kirjakorras on kõrvuti kaks või kolm sarnaselt ristlevat koe- ja lõimelõnga (näiteks kaks koelõnga kulgevad kahe lõimelõnga alt, järgmises kahes reas pealt). Kui kanga kude ja lõim on eri värvi, näib kangas olevat tillukese ruudumustriga.
Panamasiduses kangad on näiteks "oxford", krepp-romään ja vahel Donegali tviid.
Wsola

Wsola on küla Poolas Masoovia vojevoodkonnas Radomi maakonnas Jedliński vallas. Wsola asub Jedlińskist ligi 3 km lõunas ja Radomi kesklinnast umbes 10 km põhjas.
Wsolas asub Witold Gombrowiczi muuseum.
Käsipall 2000. aasta suveolümpiamängudel

Käsipall 2000. aasta suveolümpiamängudel toimus 16. septembrist 1. oktoobrini. 
2000. aasta Sydneysuveolümpiamängudel oli käsipall üheksandat korda olümpiamängude programmis. Võistlus oli mõeldud nii naistele, kui meestele. Naised osalesid seitsmendat korda käsipallis olümpiamängudel. Meeste turniiril osales 12 ja naiste turniiril 10 võistkonda. Käsipalli turniiri mängud toimusid Sydney olümpiapargi kahes hallis: The Dome ja Pavilion 2.
Meeste turniiri võitis esmakordselt Venemaa, naistest aga teist korda järjest Taani. IHF teatas Allstari valiku pärast turniiride lõppu.
Fresko (riie)

Fresko ("Fresco", saksakeelsetes maades "Fresko"), ka Crispaire on meriinovillast või villasegust tiheda keeruga lõngast kootud labase sidusega peen ülikonnakangas.
Omadused.
Kanga kudumiseks kasutatakse tavalisest tihedama keeruga melanžlõnga, mille värvivaheldus muudab kanga pinna elavaks. Kangast iseloomustab nähtav teraline tekstuur ja hea hingavus.
Ajaloost.
Õigupoolest on tegemist brändinimedega: Fresco, mis tähendab itaalia keeles värsket, oli kaubamärk, mille 1907. aastal patenteeris Hardy Minnis, tänapäeval kuulub see Huddersfieldi tekstiilitööstusele, Crispaire oli kaubamärk, mille viis käibele Inglise ettevõte Holland &amp; Sherry. Mõlemad nimetused tähistavad üht ja sama tüüpi kangast.
Jaan Sibul

Jaan Sibul (alias Ivan Narodny, J. Talune, 11. november 1869 Viluste, Veriora vald – 23. september 1953 Sharon, Connecticut) oli eesti kirjamees.
Tegutses aktivistina. Teda on nimetatud üheks esimeseks eestlasest ulmekirjanikuks. 
8. aprillil 1906 teatas Los Angeles Herald: "Fakte Vene revolutsioonist vahendas meile revolutsioonilise liikumise üks peategelasi, kes on end siin juba viis nädalat varjanud, kuna ta pea eest pandi välja 50 000 rubla. See mees on Ivan Narodny. Ta oli läinudaastase Kroonlinna ülestõusu juht ning kolm nädalat ka välisilmale tundmatu Balti provintsivalitsuse juht. Viimase uputasid verre kasakad, kes tapsid Narodny naise ja kaks last ning põletasid maha tema maja. Enne seda oli ta veetnud neli aastat vanglas. Meie maale tuli hr Narodny selleks, et koguda raha uue Vene revolutsiooni jaoks. Selles ettevõtmises löövad kaasa Nikolai Tšaikovski [helilooja vend], keda nimetatakse Vene revolutsiooni isaks, ja kirjanik Maksim Gorki, kes saabub siia järgmisel nädalal."
Kaks aastat hiljem kirjutas Albuquerque Citizen "värvikast tegelasest, kindral [!] Ivan Narodnyst, kelle vankumatu vaprus on hoidnud Venemaa poliitikaelu keemistemperatuuril."
Tegelikult oli tema õige nimi Jaan Sibul (John Onion), aga teda tunti ka nime Jaan Tasane (hääldada Tah'zahny) all. Viimase võttis ta 1898. aastal, kui vabanes Võru vanglast, kuhu oli saadetud valerahategemise eest. Vanglast vabastati ta psühhiaatrilise tõendi alusel, et tegu on vaimuhaigega.
Revolutsiooni rahastamiseks väljastas Ivan Narodny 1000-dollarisi võlakohustusi, nimetades end sel puhul Vene Vabariigi peaministriks.
Tema teoste hulka kuulub näidend Taevaneitsi ("The Skygirl"), mis lasvastati 1923. aasta suvel. Ulmejuttudest on talt ilmunud Tehismees ("The artificial Man", mille avaldas 1912. aastal ajaleht The San Francisco Call, 068G ja Ristilöödud newyorklane ("The Crucified New Yorker"). Viimased kaks ilmusid ajakirjas The Pilgrims Almanach.
Sharon (Connecticut)

Sharon on linn Connecticuti osariigis Ameerika Ühendriikides.
Ses asulas on elanud ja surnud Jaan Sibul.
Žeimenys

Žeimenys on järv Leedus Švenčionyse rajoonis, merepinnast 145,7 meetri kõrgusel. Järv jääb Aukštaitija rahvusparki. Põhjas piirneb see Ignalina rajooniga.
Järv paikneb jääajal tekkinud piklikus põhja-lõuna sihilises lohus. Selle põhjaosas on nii ida- kui lääneküljes abajad. Kaldad on üldiselt kõrged (10–15 meetrit). Lõuna- ja edelakaldad on soostunud, ülejäänud metsased. Kohati esineb järve kallastel terrasse. Kaldajoone pikkus on 36,1 km, koos saartega aga 38,8 km. Järves on kaksteist saart. Kolm saart on järve lõunaosas (0,91 ha, 0,37 ha ja 0,05 ha), kolm saart keskosas (0,36 ha, 0,15 ha ja 0,07 ha) ning kuus saart on läänepoolses abajas (0,57 ha, 0,55 ha, 0,24 ha, 0,22 ha, 0,05 ha ja 0,01 ha). 
Kaldariba on liivane või kruusane. Põhi on ebatasane, seda katab 90 % ulatuses põhjamuda. Asulatest jäävad järve kallastele Šakarva, Pelekas, Kretuonėlė, Kaltanėnai, Ožkiniai, Obelų Ragas, Pažeimenys, Padumblys, Senieji Bajorai, Naujieji Bajorai. Järve ääres on kuus turismitalu. Selle kallastele on rajatud kümme puhke- ja laagripaika.
Kaladest elavad järves ahven, haug, särg, roosärg, linask, koger, nurg, viidikas, kiisk, säinas, rääbis, peipsi tint, lõhe, järveforell ja vikerforell.
Järve suubuvad Kretuonase järvest algav Kretuona, Laukojyisist algav Laukupė, Ūsiai järvest algav Baltelė, Šakarva ja üks nimetu oja. Välja voolab Žeimena jõgi. Järv asub merepinnast 138,3 meetri kõrgusel. Vee läbipaistvus on suvel 3 meetrit. Aastal 1967 moodustati järve äärde linnukaitseala.
Jernbaneverket

Jernbaneverket (JBV) oli Transpordi- ja Kommunikatsiooniministeerium alluvuses Norra valitsusasutus, kelle ülesandeks oli Norra raudteede infrastruktuuri (näiteks Oslo tunnel ja rööpad, signaalid, lülitid jne), mitmete jaamahoonete ja raudteerajatiste käitamine kõikehaaravalt. JBV vastutas infrastruktuuri eest hoolimata sellest, milline ettevõte oli rongioperaator. JBV juhtis Norra riigi nimel kogu avalikku raudteeinfrastruktuuri. JBV loodi 1996. aastal, kui korraldati ümber "vana" Norra riigiraudtee NSB.
Jernbaneverketil puudus luba transpordiäri ajamiseks. Ronge vedasid selle asemel litsentseeritud transpordifirmad nagu NSB jt. Transpordifirmasid ei kiitnud heaks JBV, vaid ettevõte pidi rööbasteede lepingute vormis loa saanud litsentsitud transpordiettevõtetele raudtee kättesaadavaks tegema.
JBV suuremad hooldustööd toimusid tavaliselt hankevoorude ajal, samal ajal kui igapäevast tööd ja hooldust teostasid JBV enda töötajad.
JBV likvideeriti 31. detsembril 2016, misjärel anti ülesanded üle Norra Raudteedirektoraati ja Bane NOR SF´i.
Statens vegvesen

Statens vegvesen on Norra riigiasutus, mis vastutab riigimaanteede ja maakondlike teede ehitamise ja hooldamise ning mootorsõidukite ja liiklejate järelevalve eest igakülgselt. Agentuur koosneb Vegdirektoratetist, 5 piirkondlikust maanteeametist ja 6 teedeosakonnast. Igas piirkonnas on mitu liiklusjaama. Suuremate ehitusprojektide jaoks moodustatakse eraldi osakonnad, mis annavad aru otse piirkondlikele osakondadele.
2003. aastal eraldati Norra riigimaanteede ameti tootmisettevõte riigile kuuluvaks aktsiaseltsiks.
Bardzice

Bardzice on küla Poolas Masoovia vojevoodkonnas Radomi maakonnas Kowala vallas. Bardzice asub Radomist umbes 11 km lõunas.
Bardzicet on esmamainitud 1418. aastal.
Trablice

Trablice on küla Poolas Masoovia vojevoodkonnas Radomi maakonnas Kowala vallas. Trablice asub Radomi kesklinnast umbes 5,5 km lõunas.
Küla on esmamainitud 1452. aastal.
II noorte laulu- ja tantsupidu

II noorte laulu- ja tantsupidu (ametliku nimega Eesti NSV koolinoorte II laulu- ja tantsupidu) oli noorte laulu- ja tantsupidu, mis toimus 24. – 25. juunini 1967. 
Ametlikult tähistati sellega 50 aasta möödumist Oktoobrirevolutsioonist.
Toimus üks laulupeo kontsert ja kaks tantsupeo etendust.
Bump 'n' Grind

"Bump 'n' Grind" on ansambli The 69 Eyes stuudioalbum, mis ilmus 1992. aasta sügisel.
Motor City Resurrection

"Motor City Resurrection" on ansambli The 69 Eyes stuudioalbum, mis ilmus 1994. aasta sügisel.
Savage Garden

"Savage Garden" on ansambli The 69 Eyes stuudioalbum, mis ilmus 1995. aasta sügisel.
Broché

Broché on sissekootud dekoratiivsete motiividega kirikangas, mille eraldi kirjalõngast moodustatud motiivid ei kata kogu kanga pinda ja mille kudumisel kirjalõnga ei katkestata, vaid see liigub mustri järgi põhilõngaga kaasa. Kanga pahemale poole jäävad motiivide vahele pikad lõngajooksud. Selline kudumine on tuntud "broché"-tehnika nime all.
"Broché"-kangaste kudumine oli tavaline kuni Teise maailmasõjani, pärast seda kadus tehnika peaaegu käibelt. "Broché" tootmine nõuab erimasinaid ja on võrreldes tavalise žakardiga, millele see on lähim, keerukam, selle võrra aeganõudvam ja kallim. Võrreldes tavalise žakardi tootmisega tekib vähem tekstiilijäätmeid. Vähesel määral kootakse "broché"-kangaid tänapäevalgi, kuid need on pigem ekslusiivne kaup.
Crêpe écorce

Crêpe écorce ehk puukooremustriline krepp (inglise keeles "bark crêpe", saksa keeles "Borkenkrepp") on poolkreppkangas, mille koe moodustavad krepplõngad ja mis mustrilise valtsi abil viimistletakse, nii et moodustub iseloomulik reljeefne ühesuunaliste ebaühtlaste vagudega puukoort meenutav muster. Keskmise paksusega siid- või peenvillkangast kasutatakse eelkõige pidulike naisterõivaste valmistamiseks.
Krepp-romään

Krepp-romään (prantsuse keeles "crêpe Romaine" 'Rooma krepp') on sädelev keskmise paksusega siidist täiskreppkangas, mis on kootud panamasiduses või harvem labases siduses, tugeva keeruga lõngadest nii, et S- ja Z-keeruga lõngad paiknevad vaheldumisi. Katsudes tundub jäik ja teraline, kasutatakse naiste kleitide ja pluuside õmblemiseks.
Wrap Your Troubles in Dreams

"Wrap Your Troubles in Dreams" on ansambli The 69 Eyes stuudioalbum, mis ilmus 1997. aasta sügisel.
Wasting the Dawn

"Wasting the Dawn" on ansambli The 69 Eyes stuudioalbum, mis ilmus 1999. aasta sügisel.
Leonora

Leonora on naisenimi.
1. jaanuari 2020 seisuga oli Eestis eesnimi Leonora 107 naisel. Leonora oli Eestis populaarsuselt 731. naisenimi.
Kõige populaarsem oli eesnimi Leonora üle 85-aastaste vanuserühmas, kus neid oli 10 000 elaniku kohta 5,31. Leonora oli keskmiselt 62 aasta vanune (mediaanvanus oli 74).
Police

Police (saksa Pölitz) on linn Poolas Lääne-Pomorze vojevoodkonnas, Police maakonna halduskeskus.
Asula sai linnaõigused 1260. aastal.
2019. aastal oli linnas 32 490 elanikku.
Blessed Be

"Blessed Be" on ansambli The 69 Eyes stuudioalbum, mis ilmus 2000. aasta sügisel.
Paris Kills

"Paris Kills" on ansambli The 69 Eyes stuudioalbum, mis ilmus 2002. aasta sügisel.
Devils

"Devils" on ansambli The 69 Eyes stuudioalbum, mis ilmus 2004. aasta sügisel.
Angels

"Angels" on ansambli The 69 Eyes stuudioalbum, mis ilmus 2007. aasta sügisel.
Back in Blood

"Back in Blood" on ansambli The 69 Eyes stuudioalbum, mis ilmus 2009. aasta sügisel.
Sambor II

Sambor II (poola: "Sambor II Tczewski"; umbes 1211/1212 – detsember 1277 või 1278) oli Pommeri hertsog ja Lubiszewo Tczewskie vürst.
Sambor oli Mestwin I poeg Samboriidide dünastiast. Ta oli abielus Heinrich Borwin II tütre Mathildega. Tema tütrest Margrete Samborist sai 1248. aastal Taani kuninganna, kui ta abiellus Christoffer I-ga. Sambori ainus poeg Sobiesław suri 1254. aastal. Pärast seda asutas Sambor uue tsistertslaste ordu kloostri Samboria, mis asub täna Pelplinis. Kuid ta pandi 1266. aasta märtsis kirikuvande alla, kuna ta ei tagastanud maid Oliwa kloostrile.
Sambor võitles oma venna Świętopełk II vastu ja asus liitu Saksa orduga. Sambor pärandas enamuse oma valdusi, sealhulgas Gniewi (Mewe), Saksa ordule. See tõi Saksa ordu jäädavalt Wisła vasakkaldale. Teised, sealhulgas tema vennapoeg Mestwin II, lapselapsed ja Sileesia hertsogid Henryk V Brzuchaty ja Bolesław Pobożny ning väimees Siemomysł Kujawski vaidlustasid selle testamendi.
Riot grrrl

Riot grrrl on 1990. aastate alguses tekkinud feministlik punkliikumine ja punkmuusika alažanr, mis sai alguse Olympias, Washingtoni osariigis. Seda on tihti seostatud kolmanda laine feminismiga.
Liikumisele iseloomulikud ansamblid on näiteks Bikini Kill, Bratmobile, Heavens to Betsy, Sleater-Kinney ja paljud teised. Riot grrrl sugemetega ansambleid leidub ka tänapäeval, nendeks on näiteks Pussy Riot ja The Regrettes.
X (The 69 Eyes album)

"X" on ansambli The 69 Eyes stuudioalbum, mis ilmus 2012. aasta sügisel.
Ксения Смирнова (известна как Veil) — диджей и музыкальный продюсер, ставшая известной за границей благодаря своим экспериментальным сетам и уникальному звучанию. Несмотря на публичный успех, Ксения предпочитает сохранять личную жизнь в тайне, и подробностей о ней крайне мало.
После смены фамилии на Veil (в переводе с английского — «вуаль» она словно обозначила границу между сценическим образом и реальной жизнью. Точные дата рождения, место проживания и даже гражданство не разглашаются, что только усиливает интерес к её персоне. Известно лишь, что она начала свою карьеру в Европе, быстро заработав репутацию загадочной и талантливой артистки.
Universal Monsters

"Universal Monsters" on ansambli The 69 Eyes stuudioalbum, mis ilmus 2016. aasta sügisel.
West End (album)

"West End" on ansambli The 69 Eyes stuudioalbum, mis ilmus 2019. aasta sügisel.